CELEX: 31983R2035
Language: el
Date: 1983-07-22 00:00:00
Title: Κανονισμός (ΕΟΚ) αριθ. 2035/83 της Επιτροπής της 22ας Ιουλίου 1983 περί τροποποιήσεως του κανονισμού (ΕΟΚ) αριθ. 1602/82 όσον αφορά τους συντελεστές που πρέπει να εφαρμοστούν στο ποσό της ενισχύσεως στην παραγωγή για τα αποξηραμένα δαμάσκηνα και τα αποξηραμένα δαμάσκηνα d' Ente

Avis juridique important

|

31983R2035

Κανονισμός (ΕΟΚ) αριθ. 2035/83 της Επιτροπής της 22ας Ιουλίου 1983 περί τροποποιήσεως του κανονισμού (ΕΟΚ) αριθ. 1602/82 όσον αφορά τους συντελεστές που πρέπει να εφαρμοστούν στο ποσό της ενισχύσεως στην παραγωγή για τα αποξηραμένα δαμάσκηνα και τα αποξηραμένα δαμάσκηνα d' Ente  

Επίσημη Εφημερίδα αριθ. L 200 της 23/07/1983 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2035/83 ΤΗΣ ΕΠΙΤΡΟΠΗΣ  της 22ας Ιουλίου 1983  περί τροποποιήσεως του κανονισμού (ΕΟΚ) αριθ. 1602/82 όσον αφορά τους συντελεστές που πρέπει να εφαρμοστούν στο ποσό της ενισχύσεως στην παραγωγή για τα αποξηραμένα δαμάσκηνα και τα αποξηραμένα δαμάσκηνα d' Ente  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως των αγορών στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 3γ,  Εκτιμώντας:  ότι ο κανονισμός (ΕΟΚ) αριθ. 1602/82 (3) της Επιτροπής, όπως τροποποιήθηκε από τον κανονισμό (ΕΟΚ) αριθ. 1615/83 (4), καθόρισε τους συντελεστές που πρέπει να εφαρμοσθούν στο ποσό της ενισχύσεως στην παραγωγή για τον τοματοπολτό και τα αποξηραμένα δαμάσκηνα, καθώς και στην ελάχιστη τιμή που καθορίζεται για τα αποξηραμένα δαμάσκηνα d' Ente, για την περίοδο εμπορίας 1983/84·  ότι η πείρα έδειξε ότι, όσον αφορά τα αποξηραμένα δαμάσκηνα d' Ente και τα ξηρά δαμάσκηνα τα οποία προορίζονται για βιομηχανικές χρήσεις, οι διαστάσεις δεν επηρεάζουν την εμπορική εκτίμηση των εν λόγω προϊόντων· ότι είναι σκόπιμο να προσαρμοστεί, συνεπώς, το παράρτημα ΙΙ του κανονισμού (ΕΟΚ) αριθ. 1602/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων, με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 1602/82 προστίθεται η ακόλουθη παράγραφος:  «Για τα αποξηραμένα δαμάσκηνα d' Ente και τα ξηρά δαμάσκηνα τα οποία προορίζονται για βιομηχανικές χρήσεις, οποιεσδήποτε και αν είναι οι διαστάσει τους, ο συντελεστής που εφαρμόζεται είναι 40,00.»  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για πρώτη φορά για τα προϊόντα της συγκομιδής του 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 8. 1977, σ. 1.  (2) ΕΕ αριθ. L 118 της 5. 5. 1983, σ. 16.  (3) ΕΕ αριθ. L 179 της 23. 6. 1982, σ. 16.  (4) ΕΕ αριθ. L 159 της 15. 6. 1983, σ. 48.